CELEX: 22020D0338
Language: lt
Date: 1576195200000
Title: 2019 m. gruodžio 13 d. EEE jungtinio komiteto sprendimas Nr. 320/2019, kuriuo iš dalies keičiamas EEE susitarimo XX priedas (Aplinka) [2020/338]

5.3.2020   
               
               
                  LT
               
               
                  Europos Sąjungos oficialusis leidinys
               
               
                  L 68/77
               
            
         EEE JUNGTINIO KOMITETO SPRENDIMAS
         Nr. 320/2019
         2019 m. gruodžio 13 d.
         kuriuo iš dalies keičiamas EEE susitarimo XX priedas (Aplinka) [2020/338]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2018 m. gruodžio 19 d. Komisijos įgyvendinimo reglamentas (ES) 2018/2066 dėl išmetamų šiltnamio efektą sukeliančių dujų kiekio stebėsenos ir ataskaitų teikimo pagal Europos Parlamento ir Tarybos direktyvą 2003/87/EB, kuriuo iš dalies keičiamas Komisijos reglamentas (ES) Nr. 601/2012 (1);
                  
               
                     (2)
                  
                  
                     į EEE susitarimą turi būti įtrauktas 2018 m. gruodžio 19 d. Komisijos įgyvendinimo reglamentas (ES) 2018/2067 dėl duomenų patikros ir tikrintojų akreditavimo pagal Europos Parlamento ir Tarybos direktyvą 2003/87/EB (2);
                  
               
                     (3)
                  
                  
                     Komisijos reglamentas (ES) Nr. 601/2012 panaikinamas nuo 2021 m. sausio 1 d. į EEE susitarimą įtrauktu Įgyvendinimo reglamentu (ES) 2018/2066 (3), todėl jis turi būti iš EEE susitarimo išbrauktas nuo 2021 m. sausio 1 d.;
                  
               
                     (4)
                  
                  
                     Komisijos reglamentas (ES) Nr. 600/2012 panaikinamas į EEE susitarimą įtrauktu Įgyvendinimo reglamentu (ES) 2018/2067 (4), todėl jis turi būti iš EEE susitarimo išbrauktas;
                  
               
                     (5)
                  
                  
                     todėl EEE susitarimo XX priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo XX priedas iš dalies keičiamas taip:
            
                        1.
                     
                     
                        21apg punktas (Komisijos reglamentas (ES) Nr. 601/2012) papildomas šia įtrauka:
                        
                                    „—
                                 
                                 
                                    
                                       32018 R 2066: 2018 m. gruodžio 19 d. Komisijos įgyvendinimo reglamentas (ES) 2018/2066 (OL L 334, 2018 12 31, p. 1).“
                                 
                              
                  
                        2.
                     
                     
                        Po 21api punkto (Komisijos įgyvendinimo sprendimas 2014/389/ES) įterpiami šie punktai:
                        
                                    „21apj.
                                 
                                 
                                    
                                       32018 R 2066: 2018 m. gruodžio 19 d. Komisijos įgyvendinimo reglamentas (ES) 2018/2066 dėl išmetamų šiltnamio efektą sukeliančių dujų kiekio stebėsenos ir ataskaitų teikimo pagal Europos Parlamento ir Tarybos direktyvą 2003/87/EB, kuriuo iš dalies keičiamas Komisijos reglamentas (ES) Nr. 601/2012 (OL L 334, 2018 12 31, p. 1).
                                 
                              
                                    21apk.
                                 
                                 
                                    
                                       32018 R 2067: 2018 m. gruodžio 19 d. Komisijos įgyvendinimo reglamentas (ES) 2018/2067 dėl duomenų patikros ir tikrintojų akreditavimo pagal Europos Parlamento ir Tarybos direktyvą 2003/87/EB (OL L 334, 2018 12 31, p. 94).“
                                 
                              
                  
                        3.
                     
                     
                        21apf punkto (Komisijos reglamentas (ES) Nr. 600/2012) tekstas išbraukiamas.
                     
                  
                        4.
                     
                     
                        21apg punkto (Komisijos reglamentas (ES) Nr. 601/2012) tekstas išbraukiamas nuo 2021 m. sausio 1 d.
                     
                  
         
            2 straipsnis
            
               Europos Sąjungos oficialiojo leidinio EEE priede skelbtini įgyvendinimo reglamentų (ES) 2018/2066 ir (ES) 2018/2067 tekstai islandų ir norvegų kalbomis yra autentiški.
         
         
            3 straipsnis
            Šis sprendimas įsigalioja 2019 m. gruodžio 14 d., jei pateikti visi pranešimai pagal EEE susitarimo 103 straipsnio 1 dalį (*1).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2019 m. gruodžio 13 d.
            
               
                  EEE jungtinio komiteto vardu
               
               
                  Pirmininkas
               
               Gunnar PÁLSSON
            
         
         
            (1)  OL L 334, 2018 12 31, p. 1.
         
            (2)  OL L 334, 2018 12 31, p. 94.
         
            (3)  OL L 181, 2012 7 12, p. 30.
         
            (4)  OL L 181, 2012 7 12, p. 1.
         
            (*1)  Konstitucinių reikalavimų nenurodyta.